CELEX: 32020R1212
Language: et
Date: 2020-05-08 00:00:00
Title: Komisjoni delegeeritud määrus (EL) 2020/1212, 8. mai 2020, millega muudetakse komisjoni delegeeritud määrust (EL) 2018/1229, millega täiendatakse Euroopa Parlamendi ja nõukogu määrust (EL) nr 909/2014 arveldusdistsipliini käsitlevate regulatiivsete tehniliste standarditega (EMPs kohaldatav tekst)

24.8.2020   
               
               
                  ET
               
               
                  Euroopa Liidu Teataja
               
               
                  L 275/3
               
            
         KOMISJONI DELEGEERITUD MÄÄRUS (EL) 2020/1212,
         8. mai 2020,
         millega muudetakse komisjoni delegeeritud määrust (EL) 2018/1229, millega täiendatakse Euroopa Parlamendi ja nõukogu määrust (EL) nr 909/2014 arveldusdistsipliini käsitlevate regulatiivsete tehniliste standarditega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. juuli 2014. aasta määrust (EL) nr 909/2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012, (1) eriti selle artikli 6 lõiget 5 ja artikli 7 lõiget 15,
         ning arvestades järgmist:
         
                     (1)
                  
                  
                     Komisjoni delegeeritud määruses (EL) 2018/1229 (2) on kindlaks määratud meetmed arvelduse ebaõnnestumiste ennetamiseks ja nendega tegelemiseks ning arveldusdistsipliini parandamiseks. Need meetmed hõlmavad arvelduse ebaõnnestumiste seiret ning arvelduse ebaõnnestumiste korral rahaliste karistuste kogumist ja määramist. Delegeeritud määruses (EL) 2018/1229 on kindlaks määratud ka asendusostu protsessi üksikasjad.
                  
               
                     (2)
                  
                  
                     Sidusrühmad, sealhulgas väärtpaberite keskdepositooriumid, kesksed vastaspooled, kauplemiskohad, investeerimisühingud ja krediidiasutused, on osutanud sellele, et muudatuste tõttu, näiteks ühist arveldustaristut kasutavate väärtpaberite keskdepositooriumide poolt ühiselt loodud karistusmehhanismi kavandatud rakendamine 21.–22. novembril 2020, on vaja rohkem aega delegeeritud määruses (EL) 2018/1229 sätestatud meetmetega kohanemiseks. Mõjutatud sidusrühmad on samuti märkinud, et vaja on rohkem aega vajalikuks IT-süsteemi muutmiseks, ISO sõnumite väljatöötamiseks ja ajakohastamiseks ning turutestimiseks ja asjaomaste poolte lepinguliste kokkulepete muutmiseks. Euroopa Väärtpaberiturujärelevalve (ESMA) on pidanud asjakohaseks anda sidusrühmadele rohkem aega nende meetmetega kohanemiseks. Seepärast tuleks delegeeritud määruse (EL) 2018/1229 jõustumine edasi lükata.
                  
               
                     (3)
                  
                  
                     Seepärast tuleks delegeeritud määrust (EL) 2018/1229 vastavalt muuta.
                  
               
                     (4)
                  
                  
                     Käesolev määrus põhineb ESMA poolt komisjonile esitatud regulatiivsete tehniliste standardite eelnõul.
                  
               
                     (5)
                  
                  
                     Selle muudatuse ulatus ja oodatav mõju on piiratud, kuna see puudutab ainult selle kuupäeva mõningast edasilükkamist, mil hakatakse kohaldama uut arveldusdistsipliini korda, ja turuosalised on oma arvamused juba esitanud. ESMA ei korraldanud ühtegi avalikku konsultatsiooni. ESMA siiski analüüsis võimalikke asjaomaseid kulusid ja kasu ning küsis nõu Euroopa Parlamendi ja nõukogu määruse (EL) nr 1095/2010 (3) artikli 37 kohaselt loodud väärtpaberituru sidusrühmade kogult. ESMA tegi regulatiivsete tehniliste standardite eelnõu väljatöötamiseks ka koostööd Euroopa Keskpankade Süsteemi liikmetega. Komisjoniga on võtnud ühendust ka sidusrühmad, et toetada komisjoni delegeeritud määruse (EL) 2018/1229 jõustumise edasilükkamist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2018/1229 muutmine
            Delegeeritud määruse (EL) 2018/1229 artikkel 42 asendatakse järgmisega:
            
               
                  „Artikkel 42
                  Jõustumine
                  Käesolev määrus jõustub 1. veebruaril 2021.“
               
            
         
         
            Artikkel 2
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. mai 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 257, 28.8.2014, lk 1.
         
            (2)  Komisjoni 25. mai 2018. aasta delegeeritud määrus (EL) 2018/1229, millega täiendatakse Euroopa Parlamendi ja nõukogu määrust (EL) nr 909/2014 arveldusdistsipliini käsitlevate regulatiivsete tehniliste standarditega (ELT L 230, 13.9.2018, lk 1).
         
            (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).